L'alcalde de Sagunt manté una reunió amb el director de recursos humans de la fàbrica de Pilkington Automotive
01 de febrer 2022

![](/media/lbsbvulo/c_pilkington.jpg?width=750&height=500&mode=max)

Este matí, l'alcalde de Sagunt, Darío Moreno, ha mantingut una reunió amb el director de Recursos Humans i Country Manager, Lucio Vesentini, de l'empresa Pilkington Automotive S.A i personal de l’empresa. Durant la reunió, segons ha explicat l'alcalde, s'ha intentat plasmar aquells projectes que puguen assegurar la viabilitat de l'empresa. Ara mateix, segons conclusions de la reunió, es compta entre dos i tres anys de marge que el grup ha donat a la planta per a poder ser competitiva.

Per a Moreno «**Defensar la indústria i defensar els llocs de treball no es pot fer només quan hi ha una situació de crisi, sinó que és un treball que cal fer a llarg termini**». I en este sentit, ha subratllat que «**l'Ajuntament farà tot allò possible per a buscar aliats i aliades que facen que els projectes siguen una realitat i amb això assegurem que els llocs de treball continuen en el nostre municipi**».

Així mateix, l'alcalde de Sagunt ha manifestat que també es mantindran reunions amb la Direcció General d'Indústria, per a poder «**veure quines són totes les opcions que hi ha damunt de la taula, i a partir d'ací iniciarem un treball col·lectiu perquè els projectes siguen una realitat i amb això, els llocs de treball es queden en el nostre municipi de manera que ens ajuden a continuar creixent**».

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-mante-una-reunio-amb-el-director-de-recursos-humans-de-la-fabrica-de-pilkington-automotive/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-mante-una-reunio-amb-el-director-de-recursos-humans-de-la-fabrica-de-pilkington-automotive/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-mante-una-reunio-amb-el-director-de-recursos-humans-de-la-fabrica-de-pilkington-automotive/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-mante-una-reunio-amb-el-director-de-recursos-humans-de-la-fabrica-de-pilkington-automotive/)